STA บวกกว่า 3 % โบรกฯชูเป้า 30 บ. คาดปีนี้กำไรโต 1.13 พันลบ.
STA บวกกว่า 3 % ล่าสุด ณ เวลา 11.40 น. ราคาอยู่ที่ 19.00 บาท บวก 0.60 บาท หรือ 3.26% สูงสุดที่ 19.20 บาท ต่ำสุดที่ 18.70 บาท มูลค่าซื้อขายที่ 236.48 ล้านบาท ด้าน บล.ธนชาต ชูเป้า 30 บ. คาดปีนี้กำไรโต 1.13 พันลบ.
29 มี.ค. 2560

ผู้สื่อข่าวรายงานว่าราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 11.40 น. ราคาอยู่ที่ 19.00 บาท บวก 0.60 บาท หรือ 3.26% สูงสุดที่ 19.20 บาท ต่ำสุดที่ 18.70 บาท มูลค่าซื้อขายที่ 236.48 ล้านบาท ขณะที่ดัชนีตลาดหุ้นโดยรวมบวก 0.02%

ด้าน บล.ธนชาต ระบุในบทวิเคราะห์แนะนำซื้อ STA ให้ราคาพื้นฐาน 30 บาท แม้การทำ Hedging ราคายางนั้นส่งผลให้ผลการดำเนินงานระยะสั้นมีความผันผวนมากกว่าที่คาดการณ์ไว้ แต่ด้วยแนวโน้มอุปทานส่วนเกินที่ลดลง เหลือ 45,000 ตันในปีนี้ จะยังเป็นปัจจัยหนุนราคายางระยะกลาง-ยาว ต่อไป
ทั้งนี้ คาดกำไรเติบโตแกร่ง 412% ปีนี้ ที่ 1.13 พันล้านบาท จากปีก่อนที่ 221 ล้านบาท ขณะที่มองการเข้าซื้อหุ้นถุงมือยางเพิ่มเป็น 90% (เดิม 40%) เป็น upside